Úradný vestník L 215 , 07/08/1997 S. 0048 - 0049



Rozhodnutie Komisie z 9. júla 1997 o spoločnom technickom predpise týkajúcom sa všeobecných požiadaviek na koncové pripojenie digitálnych rozšírených bezdrôtových telekomunikácií (DECT) (2. vydanie) (Text s významom pre EHP) (97/523/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/263/EHS z 29. apríla 1991 o aproximácii právnych predpisov členských štátov týkajúcich sa telekomunikačného terminálového zariadenia, vrátane vzájomného uznávania ich súladu [1], zmenenú a doplnenú smernicou 93/68/EHS [2], a najmä na jej článok 6 ods. 2 druhá zarážka, keďže Komisia prijala opatrenie na identifikáciu typov koncových zariadení, pre ktoré sa požaduje spoločný technický predpis, ako aj pridružené cieľové vyhlásenie; keďže by sa mali prijať zodpovedajúce zosúladené normy alebo ich časti, vykonávajúce základné požiadavky transformované do spoločných technických predpisov; keďže s cieľom zabezpečiť kontinuitu prístupu na trhy pre výrobcov je potrebné stanoviť prechodné ustanovenia týkajúce zariadení schválených podľa rozhodnutia Komisie 94/471/ES [3]; keďže rozhodnutie 94/471/ES by sa malo zrušiť s účinnosťou od konca prechodného obdobia; keďže spoločný technický predpis prijatý v tomto rozhodnutí je v súlade so stanoviskom ACTE, PRIJALA TOTO ROZHODNUTIE: Článok 1 1. Toto rozhodnutie sa vzťahuje na rádiové koncové zariadenia digitálnych bezdrôtových telekomunikácií s rozšíreným dosahom (DECT), ktoré pracujú vo frekvenčnom pásme od 1880 do 1900 MHz a spadajú do pôsobnosti zosúladenej normy uvedenej v článku 2 ods. 1. 2. Toto rozhodnutie zavádza spoločný technický predpis, ktorý zahŕňa všeobecné požiadavky na pripojenie koncových zariadení uvedených v odseku 1. Článok 2 1. Spoločný technický predpis obsahuje zosúladenú normu, pripravenú zodpovedným normalizačným orgánom, zavádzajúcu v príslušnom rozsahu základné požiadavky uvedené v článku 4 písm. c), d), e) a f) smernice 91/263/EHS. Odkaz na normu je v prílohe. 2. Koncové zariadenia, ktorých sa týka toto rozhodnutie, vyhovujú spoločnému technickému predpisu uvedenému v odseku 1, spĺňajú základné požiadavky uvedené v článku 4 písm. a) a b) smernice 91/263/EHS a spĺňajú požiadavky ostatných uplatniteľných smerníc, najmä smerníc Rady 73/23/EHS [4] a 89/336/EHS [5]. Článok 3 Notifikované orgány poverené realizáciou postupov uvedených v článku 9 smernice 91/263/EHS, vzhľadom na koncové zariadenia uvedené v článku 1 ods. 1 tohto rozhodnutia, používajú alebo zabezpečujú používanie zosúladenej normy uvedenej v článku 2 ods. 1 najneskôr do šiestich mesiacov od oznámenia tohto rozhodnutia. Článok 4 1. Rozhodnutie 94/471/ES sa zrušuje s účinnosťou po šiestich mesiacoch od oznámenia tohto rozhodnutia. 2. Koncové zariadenia schválené podľa rozhodnutia 94/471/ES sa môžu naďalej uvádzať na trh a uvádzať do prevádzky za predpokladu, že takéto schválenie sa neudelí neskôr ako šesť mesiacov po oznámení tohto rozhodnutia. Článok 5 Toto rozhodnutie je adresované členským štátom. V Bruseli 9. júla 1997 Za Komisiu Martin Bangemann člen Komisie [1] Ú. v. ES L 128, 23.5.1991, s. 1. [2] Ú. v. ES L 220, 31.8.1993, s. 1. [3] Ú. v. ES L 194, 29.7.1994, s. 89. [4] Ú. v. ES L 77, 26.3.1973, s. 29. [5] Ú. v. ES L 139, 23.5.1989, s. 19. -------------------------------------------------- PRÍLOHA Odkaz na uplatniteľnú harmonizovanú normu Zosúladená norma uvedená v článku 2 rozhodnutia je: Rádiové zariadenia a systémy (RES); digitálne bezdrôtové telekomunikácie s rozšíreným dosahom (DECT); všeobecné požiadavky na pripojenie koncových zariadení ETSI Európsky inštitút pre telekomunikačné normy Sekretariát ETSI TBR 6, 2. vydanie – január 1997 (s vylúčením úvodu) Doplnkové informácie Európsky inštitút pre telekomunikačné normy sa uznáva podľa smernice Rady 83/189/EHS [1]. Harmonizovaná norma, uvedená vyššie, bola vytvorená podľa oprávnenia vydaného v súlade s príslušnými postupmi v smernici Rady 83/189/EHS. Úplné znenie harmonizovanej normy uvedenej vyššie možno získať od: European Telecommunications Standards Institute 650, Route des Lucioles, F-06921 Sophia Antipolis Cedex. | Commision of the European Communities DG XIII/A/2 – (BU 31 1/7) Rue de la Loi 200/Wetstraat 200, B-1049 Bruxelles/Brussels | [1] Ú. v. ES L 109, 26.4.1983, s. 8. --------------------------------------------------